laion/Wikipedia-Exotic huggingface dataset:
יחסי אוסטריה–מלזיה

יחסי אוסטריה–מלזיה הם יחסי החוץ הדו-צדדיים בין אוסטריה למלזיה. היחסים בין המדינות החלו בשנת 1866 בתקופת האימפריה האוסטרית, כאשר אישר פרנץ יוזף הראשון, קיסר אוסטריה את פתיחת קונסוליית הכבוד הקיסרית-מלכותית בפננג. עם זאת, כאשר בריטניה הכריזה מלחמה נגד האימפריה האוסטרו-הונגרית באוגוסט 1914, הקונסוליה האוסטרית נסגרה והקונסול האוסטרי האחרון בפננג נעצר והגורש לאוסטרליה על ידי הממשל הבריטי. היסטוריה קשורה אחרת ממוקמת באי בורנאו, כאשר הקונסול האוסטרי-גרמני בהונג קונג, הברון פון אוברבק קיבל שטח בחוף המערבי של צפון בורניאו לאחר שקודם על ידי סוחר אמריקני בשם ג'וזף ויליאם טורי בהונג קונג. פון אוברבק יצא אז לברוניי כדי לחדש את הוויתור מהטמנגונג מברוניי, וחוזה דומה מסולטנות סולו ב־22 בינואר 1878. כדי לממן את תוכניותיו לשטח, פון אוברבק זכה לגיבוי כספי מצד האחים דנט (אלפרד ואדוארד). עם זאת, לאחר מאמץ רב לקדם את השטח לממשלות אוסטריה וגרמניה, הוא לא הצליח להשיג תשומת לב מהשניים לכבוש את השטח. מאוחר יותר נסוג אוברק ב-1879 והשאיר אותו לאלפרד דנט לניהול השטח. האוסטרים כוננו יחסים דיפלומטיים רשמיים ראשונים ב-6 באוגוסט 1962. בשנת 1967 הקימה אוסטריה את קונסוליית הכבוד שלה בקואלה לומפור ובין 1973–1974 נפתחו שגרירות אוסטריה בקואלה לומפור ושגרירות מלזיה בווינה. בשנת 2005, מלזיה וסינגפור היו שותפות הסחר העיקריות של אוסטריה, כאשר מלזיה הפכה לשותפה החשובה ביותר של אוסטריה בדרום-מזרח אסיה. ההשקעה העיקרית של אוסטריה במלזיה טמונה בעיקר בתחומי האנרגיה ומשאבי הטבע. בשנת 2009, המשבר הפיננסי השפיע על קשרי הסחר בירידה של 30%, אך לאחר מכן השתפר המצב לאחר ביקורו של נשיא אוסטריה היינץ פישר בשנת 2011. מאז 1976 נחתמו כמה הסכמים בין המדינות. אוסטריה מחזיקה במלזיה שגרירות בקואלה לומפור ו-2 קונסוליות בפננג וטאוואו. מלזיה מחזיקה באוסטריה שגרירות בווינה. מדיה וקבצים בנושא יחסי אוסטריה–מלזיה בוויקישיתוף "Austria-Malaysia (Bilateral Relations)". The Austrian Foreign Ministry. נבדק ב-24 במאי 2014. {{cite web}}: (עזרה) Rozan Yunos (21 בספטמבר 2008). "How Brunei lost its northern province". The Brunei Times. אורכב מ-המקור ב-23 במאי 2014. נבדק ב-24 במאי 2014. {{cite web}}: (עזרה) Rozan Yunos (7 במרץ 2013). "Sabah and the Sulu claims". The Brunei Times. אורכב מ-המקור ב-23 במאי 2014. נבדק ב-24 במאי 2014. {{cite web}}: (עזרה) "Our History". Ministry of Foreign Affairs, Malaysia. נבדק ב-24 במאי 2014. {{cite web}}: (עזרה) Reinhart Zimmermann (2008). "Österreichs Wirtschaftsbeziehungen in Südostasien (Austrian Economic Relations to South-East Asia)" (PDF) (בגרמנית). Society for South-East Asian Studies. p. 80. אורכב מ-המקור (PDF) ב-24 במאי 2014. נבדק ב-24 במאי 2014. {{cite web}}: (עזרה) "Bilaterale Staatsverträge (Österreich - Malaysia)" (בגרמנית). The Austrian Foreign Ministry. נבדק ב-24 במאי 2014. {{cite web}}: (עזרה) אתר על יחסי מדינות
מסכת אצילות

מסכתא אצילות, מדרש אצילות או מסכת אצילות הוא חיבור קבלי אנונימי קדום, אשר מיוחס במסורת למחבר מתקופת דוד המלך ועוסק בנושאים קבליים יסודיים כמו עשר הספירות, מעשה בראשית ושמות המלאכים. מסכת אצילות היא החיבור הקדום ביותר המזכיר את ארבעת העולמות אצילות, בריאה, יצירה ועשייה, ומהראשונים שמזכירים את מושג הספירות, אחרי ספר הבהיר. שם הספר נגזר מהפסוק ”וַיֵּרֶד ה' בֶּעָנָן וַיְדַבֵּר אֵלָיו וַיָּאצֶל מִן הָרוּחַ אֲשֶׁר עָלָיו: ” (במדבר י"א, כה'), וקרוי על שם עולם האצילות - שעל פי הספר, הוא דרגה אחת מתחת לקב"ה, המכונה בספר "אין סוף", ומתווך בין הבורא לבין העולם הנברא. תפיסה זו דומה לתפיסת הזוהר, שגם הוא מעמיד בראש העולמות הרוחניים את עולם האצילות ומעליו אין סוף. השערה רווחת במחקר מתארכת את חיבור הספר לתקופת הראשונים. לפי הערכתו של גרשם שלום, הספר נכתב בסביבות המאה ה-14. יהודה ליבס שיער כי הספר נכתב על ידי הגר"א בצעירותו, על פי גילוי אליהו. ספר הזוהר ספר הבהיר מסכתא אצילות, באתר היברובוקס קאופמן קוהלר ולוי גינצבורג, ‏"קבלה", במהדורת 1901–1906 של האנציקלופדיה היהודית (באנגלית) לדוגמה ייחוס זה נדפס בדף השער בהוצאה זו לפי תיארוכים שונים במעט, ייתכן שמסכת אצילות היא המקור הקדום ביותר גם לרעיון הספירות - אם נניח שהיא קדמה גם לספר הבהיר, שגם תאריך חיבורו אינו ודאי קבלה עמ' 118-119 יהודה ליבס, מסכת אצילות, חיבור קבלי פסוודו-אפיגראפי מאת הגאון מווילנה בצעירותו?, באתר אתר הבית של יהודה ליבס ערך זה הוא קצרמר בנושא ספרות תורנית. אתם מוזמנים לתרום לוויקיפדיה ולהרחיב אותו.
ועדת הגיוס

הוועדה המיוחדת להסדרת מעמדם של תלמידי ישיבות ושילובם של בוגרי ישיבות בשירות צבאי, בשירות לאומי-אזרחי ובתעסוקה (כונתה לעיתים "ועדת הגיוס") היא ועדה מיוחדת שהוקמה בכנסת העשרים על מנת להסדיר את מעמדם הכלכלי והחברתי של תלמידי ישיבות בשירות הצבאי ולשלבם במעגל העבודה ובשירות הלאומי-אזרחי. הוועדה הוקמה ב-25 ביוני 2018 לאחר אישורו של חוק הגיוס ופעילותה הסתיימה עם סוף כהונתה של הכנסת העשרים (כמו וועדות מיוחדות נוספות שהוקמו באותה הכנסת, וועדת השקיפות, הוועדה המיוחדת לצדק חלוקתי ולשוויון חברתי וועדות נוספות). בוועדה התארחו אישים רבים, בהם מנכ"ל רשות השירות הלאומי-אזרחי, שר שלום ג'רבי, תת-אלוף יהודה דובדבני, היועץ המשפטי למערכת הביטחון, איתי אופיר ועוד. הוועדה דנה בנושאים רבים הקשורים לאוכלוסייה החרדית ושילובה בחברה הישראלית ובכלכלת ישראל, ביניהם: משמעות כלכלית של שילוב המגזר החרדי בתעסוקה. הסיבות למספר הנמוך של חרדים אשר מתגייסים לצבא, ביניהן השכר הנמוך. הפערים הערכיים ותפיסות העולם של האוכלוסייה החרדית והאוכלוסייה הלא חרדית. בדצמבר 2018 החליטו הסיעות החרדיות (מפלגת ש"ס ויהדות התורה) להחרים את הוועדה לאחר החלטת בית המשפט העליון (שבאה בעקבות הדיונים במסגרת בג"ץ חוק הגיוס ) לתת הארכה נוספת לממשלה ישראל ה-34 כדי למצוא פתרון לסוגיית גיוס בני ישיבות. בגלל רגישות נושא הוועדה, במרבית הדיונים בהם היו מחלוקת בין חברי הוועדה, ובין השאר אמר חבר הכנסת מהבית היהודי, בצלאל סמוטריץ' את הדברים הבא: ”לא צריך להכביר במילים בתפיסת חשיבות השירות הצבאי, אולם לא פחות מזה, עצם לימוד התורה. אדם שתורתו אומנותו תורם ומשרת את המדינה לא פחות מחייל שמשרת בצה"ל” דבר שעורר את זעמה של חברתו לוועדה, חברת הכנסת מטעם כולנו, מירב בן-ארי שאמרה בתגובה לסמוטריץ': ”האוזניים שלי נשרפו למשמע דבריו של ח"כ סמוטריץ'. איך אתה משווה חיילים שנלחמים ומסתכנים יום יום ללומדי תורה? יש לי הרבה כבוד ללומדי תורה אבל לא ניתן להשוות ביניהם. החיילים נלחמים ומסכנים את נפשם בשביל שהם יוכלו ללמוד תורה. לדבריה, צריך להיות מציאותי, אין וכנראה לא יהיה שוויון”, מלבד תגובות אלו עלו גם טיעונים על תפיסות העולם השונות בין הקבוצות, על זכות בני הישיבות ללמוד תורה וכן הרעיון לנסות לשלב את תלמידי הישיבות בשוק התעסוקה במקום להחזירם לישיבות בו הם למדו לפני הגיוס. הועדה פוזרה כמסוכם בסוף כהונתה של הכנסת העשרים ולא הוקמה מחדש בכנסות שנבחרו אחריה. הוועדה לקידום השוויון בנטל חוק דחיית שירות לתלמידי ישיבות שתורתם אומנותם גיוס בני ישיבות ישי כהן, ‏הדיון הראשון: ועדת הגיוס התכנסה - זה מה שנאמר בה, באתר כיכר השבת, 3 ביולי 2018 ישראל אוחיון, ועדת הגיוס מתכנסת לראשונה מאז המשבר הקודם, באתר אקטואליק, ‏4 בנובמבר 2018 אורי שיינין מאגף התקציבים באוצר: תרומת שילוב המגזר החרדי בתעסוקה לתקציב המדינה בשנת 2050 עשוי להתקרב לתקציב הביטחון, באתר הכנסת, ‏4 ביולי 2018 ח"כ בצלאל סמוטריץ': אדם שתורתו אומנותו תורם ומשרת את המדינה לא פחות מחייל שמשרת בצה"ל ח"כ מירב בן ארי: האוזניים שלי נשרפו למשמע דבריו של ח"כ סמוטריץ', באתר הכנסת, ‏3 ביולי 2018 יהודה שלזינגר, לקראת פיצוץ: החרדים יחרימו את ועדת הגיוס, באתר ישראל היום, 22 בדצמבר 2018
ג'ון לונג (כדורסלן)

ג'ון אדי לונג (באנגלית: John Eddie Long; נולד ב-28 באוגוסט 1956) הוא כדורסלן עבר אמריקאי, אשר שיחק באופן פעיל בין השנים 1978–1997. בעונת 1988/1989 זכה באליפות ליגת ה-NBA כשחקן דטרויט פיסטונס, וממוצעיו הכוללים לאורך 14 עונותיו בליגה הם 13.6 נקודות, 2.8 ריבאונדים ו-1.9 אסיסטים למשחק. דודם של גרנט לונג וטרי מילס, אשר שיחקו גם הם בליגת ה-NBA. לונג נולד וגדל בעיר רומולוס שעל ידי דטרויט, מישיגן. בשנת 1974 החל ללמוד באוניברסיטת דטרויט מרסי, והצטרף לקבוצת הכדורסל שלה ("דטרויט טייטנס") יחד עם טרי טיילר. בעונת 1976/1977 הובילו לונג וטיילר את הטייטנס להעפלתם הראשונה אי פעם לשלב שמינית גמר טורניר אליפות המכללות ("NCAA Sweet Sixteen"), בו הפסידו מול אוניברסיטת מישיגן על אף 27 נקודות של לונג. לונג סיים את קריירת המכללות עם סך הנקודות הגבוה בתולדות קבוצת האוניברסיטה (2,167), ועם ממוצעים כוללים של 19.7 נקודות ו-7.4 ריבאונדים למשחק. בדראפט ה-NBA‏ 1978 נבחר לונג בבחירה ה-29 על ידי דטרויט פיסטונס, אותה אימן מאמנו לשעבר בדטרויט מרסי – דיק וייטל. בעונת הרוקי שלו היה הקלעי השלישי של הפיסטונס, כשקלע 16.7 נקודות בממוצע למשחק, ובעונה העוקבת שיפר את תפוקתו ל-19.4 נקודות, 4.9 ריבאונדים ו-3.0 אסיסטים למשחק, אך קבוצתו סיימה עם המאזן הגרוע ביותר בליגה; 16–66. בעונות 1981 ו-1982 היה הקלעי המוביל של דטרויט, עם ממוצעים של 17.7 ו-21.9 נקודות למשחק, בהתאמה. ב-4 העונות הבאות נותר שחקן חמישייה בדטרויט, ותרם 13.1 נקודות בממוצע למשחק. בקיץ 1986, לאחר 8 עונות רצופות עם הפיסטונס, הועבר בשני טריידים עוקבים לסיאטל סופרסוניקס וממנה לאינדיאנה פייסרס. במשחקו השלישי עם הפייסרס, ב-4 בנובמבר 1986, קלע שיא קריירה של 44 נקודות מול פילדלפיה 76'. בשתי עונותיו המלאות עם הפייסרס קלע 14.0 נקודות בממוצע למשחק, תחת המאמן ג'ק רמזי. בפברואר 1989 שוחרר מהפייסרס וחתם על חוזה עם הפיסטונס. בסיום אותה עונה זכה עם הקבוצה באליפות ה-NBA, לאחר שגברה על לוס אנג'לס לייקרס בסדרת גמר ה-NBA. לאורך הפלייאוף שותף לונג בארבעה משחקים בלבד, ותרם 5 נקודות בסך הכול. בין השנים 1989–1994 שיחק לתקופות קצרות עבור אטלנטה הוקס ודטרויט ב-NBA, וכן עבור "טור ז'ואה באסקט" הצרפתית וסו פולס סקייפורס מליגת ה-CBA. בשנת 1996 חזר לשחק ב-NBA לאחר היעדרות של 5 שנים, בגיל 40, כשחתם על חוזה בטורונטו ראפטורס. במשחק האחרון של אותה עונה, בעת שהיה בן 40 שנה ו-235 ימים, היה השחקן החמישי הכי מבוגר בתולדות ה-NBA. מדיה וקבצים בנושא ג'ון לונג בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות המשחק של לונג בליגת ה-NBA, באתר basketball-reference.com סטטיסטיקות המשחק בין דטרויט מרסי למישיגן, באתר sports-reference.com היכל התהילה של דטרויט מרסי - ג'ון לונג, באתר קבוצת האוניברסיטה הסטטיסטיקות של לונג בליגת המכללות, באתר sports-reference.com רשימת הנבחרים בדראפט 1978, באתר basketball-reference.com לונג נשלח בטרייד לסיאטל, באתר upi.com,‏ 1 באוקטובר 1986 לונג נשלח בטרייד לאינדיאנה, באתר upi.com,‏ 2 באוקטובר 1986 סטטיסטיקות המשחק בין אינדיאנה לפילדלפיה, באתר basketball-reference.com לונג חותם על חוזה בדטרויט, באתר upi.com,‏ 23 בפברואר 1989 לונג חותם על חוזה בטורונטו, באתר לוס אנג'לס טיימס, 30 בנובמבר 1996 קדמו לו נאט היקי, רוברט פאריש, כרים עבדול-ג'באר ובוב קוזי.
קסאני 40 HP

קסאני 40 HP (באיטלקית : Cassani 40 HP) היה טרקטור למטרות חקלאיות שיוצר על ידי האחים פרנצ'סקו ויוג'ניו קסאני בין השנים 1927–1931 באיטליה "קסאני 40 HP" היה הטרקטור הראשון בעולם שצויד במנוע דיזל. בשנת 1942 ייסדו האחים קסאני ("Francesco ed Eugenio Cassani" (אנ')) את החברה לייצור טרקטורים "SAME" (אנ') (שם רשמי : "Società Accomandita Motori Endotermici") מנוע דיזל מנוע קדמי - אופקי מנוע מקורר מים מערכת הזרקת דלק עקיפה מרווח קרקע : 360 מ"מ מהירות התחלתית - 2.48 קמ"ש מהירות שיא - 15.0 קמ"ש מחיר היחידה עמד על 28,000 לירטות (שנת 1927, איטליה) "קסאני 40 HP" "קסאני 40 HP" "קסאני 40 HP" "קסאני 40 HP" "קסאני 40 HP" "קסאני 40 HP" "קסאני 40 HP" מדיה וקבצים בנושא קסאני 40 HP בוויקישיתוף "קסאני 40 HP" network.icom.museum/icom-milan-2016/excursion-day/excursion-day-proposals שבעים שנה לחברה "SAME" web.archive.org/web/20150518095744 פרנצ'סקו קסאני מחלוצי התעשייה האיטלקית archiviostoricosamedeutz-fahr.com/approfondimenti/francesco-cassani "קסאני 40 HP" archiviostorico.sdfgroup.com/en/archives/atlas-of-tractors/cassani-40-hp
יחסי אוסטריה–אינדונזיה

יחסי אוסטריה–אינדונזיה הם היחסים הדו-צדדיים של אוסטריה ואינדונזיה. אוסטריה מכירה באינדונזיה כשותפה יציבה ואמינה, ושתי המדינות נהנות מיחסים מצוינים. שתי המדינות הסכימו להרחיב את היחסים בעסקים, סחר והשקעות, תיירות, תרבות, סביבה וטכנולוגיה ירוקה. היחסים הדו-צדדיים בין אוסטריה לאינדונזיה כוננו רשמית בשנת 1954, שנה לפני שחזרו לריבונות מלאה של אוסטריה משלטונות בעלות הברית ותשע שנים לאחר הכרזת העצמאות האינדונזית בשנת 2010, נשיא אוסטריה היינץ פישר ביקר באינדונזיה והתארח אצל נשיא אינדונזיה סוסיליו באמבאנג יודהויונו. היקף הסחר הדו-צדדי בין שתי מדינות בשנת 2015 הגיע ל-445 מיליון אירו, כאשר מאזן הסחר היה פחות או יותר מאוזן. הייצוא העיקרי של אוסטריה לאינדונזיה הוא פלדה, מכונות, ציוד אלקטרוני, נייר ותרופות, תוך ייבוא הנעלה, טקסטיל, תבלינים, קפה ומוצרי אלקטרוניקה מאינדונזיה. בשנת 2017 ישנם כ-40 תאגידים אוסטריים המפעילים את פעילותם באינדונזיה. אינדונזיה מעוניינת ללמוד ממומחיות אוסטרית בטכנולוגיה מתחדשת ובת קיימא, כמו אנרגיה הידרואלקטרית, אנרגיה ביומסה ואנרגיה סולארית. אוסטרית גם קידמה את היתרון של הטכנולוגיה הירוקה, על ידי הצגת "השגרירות הירוקה" החדשה שלה באזור מנטנג במרכז ג'קרטה. השגרירות הירוקה האוסטרית בג'קרטה, שנחנכה בנובמבר 2011, מפגינה אדריכלות בת קיימא באקלים טרופי, חוסכת אנרגיה ומים על ידי התקנת פאנלים סולאריים, מערכת אחסון מי גשמים, חלונות מוצלים ובידוד תרמי. בתחום החינוך, ממשלות שתי המדינות סיכמו על חילופי סטודנטים לתארים מתקדמים, שנחתמו בין משרד החינוך באינדונזיה לבין הסוכנות לשיתופי פעולה בינלאומיים למדע ומחקר באוסטריה. מדי שנה, אוסטריה מציעה כ-30 מלגות לסטודנטים באינדונזיה, ובכל שנה ישנם כ-40 סטודנטים אוסטרים המבקרים באינדונזיה כדי לבצע את לימודיהם. כמה אוניברסיטאות אוסטריות גם הקימו שיתופי פעולה עם עמיתיהם האינדונזים, כמו אוניברסיטת גדג'ה מדא והמכון הטכנולוגי בבאנדונג. אוסטריה מחזיקה באינדונזיה שגרירות בג'קרטה וקונסוליות כבוד ביוגיאקרטה, באנדונג וסורביה. אינדונזיה מחזיקה באוסטריה שגרירות בווינה, המוסמכת גם לסלובניה, כמו גם לארגונים הבינלאומיים בווינה, כמו IAEA‏, PrepCom CTBTO‏, UNIDO, UNODC ו-UNOOSA. מדיה וקבצים בנושא יחסי אוסטריה–אינדונזיה בוויקישיתוף Veeramalla Anjaiah (26 באוקטובר 2009). "Austria, RI celebrate 55 years of relations with cultural shows". thejakartapost.com. The Jakarta Post. נבדק ב-18 ביוני 2013. {{cite web}}: (עזרה) Yanto Soegiarto (3 בינואר 2012). "Austria's green power". thejakartaglobe.com. Jakarta Globe. אורכב מ-המקור ב-2013-06-20. נבדק ב-18 ביוני 2013. {{cite web}}: (עזרה)
אחד לאחד (אלבום)

אחד לאחד הוא האלבום העשירי של המוזיקאי והזמר הישראלי מתי כספי, שיצא בשנת 1988. בשונה מהעושר המאפיין את העיבודים וההפקה של שאר אלבומיו, בחר כספי להתנסות באלבום זה ביצירת מוזיקה באמצעות כלי נגינה אחד והוא הפסנתר, בלא כל תוספות אחרות (למעט חריג אחד). האלבום מכיל כמה מהלחנים הבולטים ביותר של כספי, וביניהם בולט 'שער הרחמים', הקטע האינסטרומנטלי היחיד באלבום ואחד ממספר קטן יחסית של קטעים אינסטרומנטליים שהופיעו באלבומיו של מתי עד כה. נעימה זו היא חלק מיצירה ארוכה יותר בשם 'שער הרחמים' מתוך מופע בשם 'ששת הימים ושבעת השערים' שאת כולו כתב יצחק נבון והלחין מתי כספי, לפסטיבל ישראל 1982, כאשר במופע זה ניצח מתי כספי על התזמורת הקאמרית הישראלית. בנוסף מכיל האלבום שירים כגון 'היא חזרה בתשובה', 'היד שלך' 'רק אתה' ו'אוי' שנכללו במופע המצליח 'אחד לאחד' שכלל גם שירים קלילים יותר כמו 'שובי השולמית' ו'ספונג'ה'. באלבום גם השיר 'היא חזרה בתשובה', שמילותיו נכתבו על ידי יעקב רוטבליט ועוסק בתהליך חזרתה בתשובה של אשתו. שיר זה היה גם מהשירים הראשונים שנכתבו עבור האלבום, ובוצע על ידי מתי בהופעות מספר שנים לפי הקלטת האלבום. בניגוד לשירים האחרים המופיעים באלבום, 'עם כל הגוף' שנכתב על ידי אהוד מנור, הוקלט בליווי גיטרה. המוזיקה לשירים הולחנה על ידי מתי כספי. מתי כספי - עיבודים, לחנים, שירה, הפקה מוזיקלית, פסנתר, גיטרות דוד אלהרר - הפקה, ניהול יעל טמרין - הפקה בפועל יעקב מורנו - הקלטות עודד פרח - טכנאי בן ברנפלד - עריכה דיגיטלית האלבום הוקלט באולפני טריטון במאי 1988 סמי בן-גד - צילום מיכל לויט - עיצוב עטיפה אחד לאחד באתר האינטרנט של מתי כספי בועז כהן, מיתוס נולד - מתי כספי אחד לאחד, הד ארצי, כותרת ראשית, 6 באוקטובר 1988
יחסי אוסטריה–אזרבייג'ן

יחסי אוסטריה–אזרבייג'ן הם יחסי החוץ בין אוסטריה לאזרבייג'ן. אוסטריה הכירה בעצמאות אזרבייג'ן ב-15 בינואר 1992. ב-20 בפברואר 1992 כוננו יחסים דיפלומטיים בין אזרבייג'ן לאוסטריה. שגרירות אזרבייג'ן באוסטריה נפתחה בספטמבר 1995. השגרירות מוסמכת גם לסלובקיה וסלובניה, והיא פועלת כמשלחת הקבועה של הרפובליקה של אזרבייג'ן ל- OSCE. אוסטריה פתחה את שגרירותה בבאקו ביולי 2010. נשיא אזרבייג'ן אילהם אלייב ביקר באוסטריה בשנת 2011. שרי המסחר (1997), ענייני פנים (2000), נוער וספורט (2001), משפטים (2004), חינוך (2004, 2010), ענייני חוץ (2005, 2010, 2012), תרבות ותיירות (2006, 2009) של אזרבייג'ן ביקרו באוסטריה ואילו שרי חוץ אוסטריים (1999), ענייני פנים (2003), משפטים (2003), כלכלה ועבודה (2009), אירופה ועניינים בינלאומיים (2011) ביקרו באזרבייג'ן. שיתוף הפעולה הבין-פרלמנטרי בין שתי המדינות מתבצע על ידי קבוצת העבודה ביחסים בין פרלמנטריים אזרבייג'ן–אוסטריה מאזרבייג'ן. מילי מג'ליס הקימה את קבוצת העבודה ביחסים בין פרלמנטריים אזרבייג'ן–אוסטריה ב-5 בדצמבר 2000. על פי החלטת המילי מג'ליס מיום 4 במרץ 2016, ראש קבוצת העבודה בנושא יחסים בין פרלמנטריים אזרבייג'ן–אוסטריה הוא ג'וויד גורבאנוב. ראש קבוצת העבודה מהצד האוסטרי הוא קרל אולינגר. לחברות ידידות אזרבייג'ן–אוסטריה הפועלות בווינה, גראץ, זלצבורג ולינץ תפקיד משמעותי בפיתוח יחסי תרבות בין אוסטריה לאזרבייג'ן. ימי תרבות אזרבייג'ן אורגנו באוסטריה בשנת 2002 ו-2005. בווינה הוקמה אנדרטה לזכר המלחין האזרי הגדול אוייזר חג'יבוב. הקומדיה המוזיקלית "ארשין מל אלן" מאת אוזיר חג'יבוב הועלתה בתיאטרון האופרה הקאמרית של וינה. אוסטריה מחזיקה באזרבייג'ן שגרירות בבאקו. אזרבייג'ן מחזיקה באוסטריה שגרירות בווינה. מדיה וקבצים בנושא יחסי אוסטריה–אזרבייג'ן בוויקישיתוף "Bilateral Relations – Österreichische Botschaft Baku". www.bmeia.gv.at. נבדק ב-2019-08-30. {{cite web}}: Check |archiveurl= value (עזרה) "Azerbaijan - Austria relations" (PDF). MFA of Azerbaijan (PDF). נבדק ב-2019-08-30. {{cite web}}: Check |archiveurl= value (עזרה) ""Law on the establishment of working groups on inter-parliamentary relations of Milli Majlis of the Republic of Azerbaijan"". e-qanun.az. אורכב מ-המקור ב-2019-08-30. נבדק ב-2019-08-30. ""Law on the appointment of heads of working groups on inter-parliamentary relations of Milli Majlis of the Republic of Azerbaijan"". e-qanun.az. אורכב מ-המקור ב-2019-08-30. נבדק ב-2019-08-30. "Foreign trade of Azerbaijan - Foreign trade by countries - Trade turnover by countries". The State Statistical Committee of the Republic of Azerbaijan (באנגלית). נבדק ב-2019-08-30. ""ARSHIN-MAL-ALAN" OPERETTA STAGED IN AUSTRIA". State News Agency of Azerbaijan (באנגלית). נבדק ב-2019-08-30. "Azerbaijan-Austria relations". “Heydar Aliyev Heritage" International Online Library. נבדק ב-2019-08-30. {{cite web}}: Check |archiveurl= value (עזרה) אתר על יחסי מדינות
King of My Heart

King of My Heart (בעברית: מֶלֶךְ הַלֵּב שֶׁלִּי) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השישי, Reputation. השיר יצא לאור ב-10 בנובמבר 2017, בסמוך לצאת האלבום עצמו, על ידי חברת התקליטים ביג משין רקורדס. השיר נכתב על ידי טיילור סוויפט, מקס מרטין ושלבאק והופק על ידי מרטין והמפיק המוזיקלי שלבאק, שהפיק עבורה שירים כמו "Look What You Made Me Do",‏ "I Did Something Bad", ו-"Getaway Car". השיר תואר כשיר "סינת'פופ כבד", בו מדברת סוויפט על אהוב ליבה שכביכול כבש אותו. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות. הביקורות שהופנו כלפי השיר מטעם מבקרי המוזיקה היו חיוביות ומעורבות כאחד. בפיצ'פורק נכתב כי השיר "אפשר לשים לב לרבגוניות באלבום ולאופן שבו "I Did Something Bad" ו-"King of My Heart" מתאימים אחד לשני וחולקים את אותו הרעיון". ב-Medium נכתב כי "השיר די נשכח, אך עם זאת, אין על מה להתלונן כאן". באתר המוזיקה abitofpopmusic נכתב כי השיר מדבר על "מציאת אהבה עליה סוויפט רוצה לשמור בסוד, בלי שכולם ידעו ויביעו את דעתם על כך". סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "King of My Heart" בוצע באצטדיון SoFi באינגלווד ב-8 באוגוסט 2023 יחד עם השיר "I Know Places". סרטון השיר "King of My Heart" באתר יוטיוב Release group “reputation” by Taylor Swift - MusicBrainz, musicbrainz.org reputation, נבדק ב-2020-07-24 reputation - Taylor Swift | Songs, Reviews, Credits | AllMusic (באנגלית אמריקאית), נבדק ב-2020-07-24 Taylor Swift – King of My Heart (באנגלית), נבדק ב-2020-07-29 Taylor Swift – Look What You Made Me Do (באנגלית), נבדק ב-2020-07-24 Taylor Swift – I Did Something Bad (באנגלית), נבדק ב-2020-07-24 Taylor Swift – Getaway Car (באנגלית), נבדק ב-2020-07-24 Analyzing Every Song on Taylor Swift's 'Reputation', Time King Of My Heart, נבדק ב-2020-07-29 Taylor Swift: Reputation, Pitchfork (באנגלית) Vu Huy Chu-Le, Taylor Swift’s reputation: Revisited | Track-by-Track Review, Medium, ‏2019-05-14 (באנגלית) michielvmusic, Album Review: Taylor Swift – reputation (track by track), A Bit Of Pop Music, ‏2017-11-10 (באנגלית) Taylor Swift's 100 album tracks – ranked, The Independent, ‏2020-07-23 (באנגלית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית)
Dancing with Our Hands Tied

"Dancing with Our Hands Tied" (בעברית: "רוֹקְדִים עִם הַיָּדַיִם קְשׁוּרוֹת") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השישי, Reputation. השיר יצא לאור ב-10 בנובמבר 2017, בסמוך לצאת האלבום עצמו, על ידי חברת התקליטים ביג משין רקורדס. השיר נכתב על ידי טיילור סוויפט, מקס מרטין, שלבאק ואוסקר הולטר והופק על ידי מרטין והמפיק המוזיקלי שלבאק, שהפיק עבורה שירים כמו "Look What You Made Me Do",‏ "I Did Something Bad", ו-"Getaway Car". השיר תואר כשיר "דאונטמפו מלנכולי העוסק בכך שכולם מסתכלים על כל צעד שסוויפט עושה ושופטים אותה על כך". פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-72 מיליון השמעות. הביקורות שהופנו כלפי השיר מטעם מבקרי המוזיקה היו חיוביות ומעורבות כאחד. בפיצ'פורק נכתב כי השיר "מציג את סוויפט ככזו שנמצאת במערכת יחסים עם מישהו, תוך שהיא מבקשת ממנו שבמיטה שלהם השמות שלהם יהיו כתובים יחד". ב-Medium נכתב כי "השיר גורם לך לרצות לשמוע אותו שוב, אך עם זאת הוא מעט מסובך וזה גורע ממנו". באתר המוזיקה abitofpopmusic נכתב כי השיר "מכיל מנגינת פופ פשוטה שמספקת את מי שאוהב את הסוגה הזו". סרטון השיר "Dancing with Our Hands Tied" באתר יוטיוב טיילור סוויפט, מקס מרטין, שלבאק, אוסקר הולטר Release group “reputation” by Taylor Swift - MusicBrainz, musicbrainz.org reputation, נבדק ב-2020-07-24 reputation - Taylor Swift | Songs, Reviews, Credits | AllMusic (באנגלית אמריקאית), נבדק ב-2020-07-24 Taylor Swift – Dancing with Our Hands Tied (באנגלית), נבדק ב-2020-07-29 Taylor Swift – Look What You Made Me Do (באנגלית), נבדק ב-2020-07-24 Taylor Swift – I Did Something Bad (באנגלית), נבדק ב-2020-07-24 Taylor Swift – Getaway Car (באנגלית), נבדק ב-2020-07-24 Wendy Michaels, Taylor Swift’s “Dancing With Our Hands Tied” Is Making Fans Feel So Sad, Elite Daily (באנגלית) Dancing With Our Hands Tied, נבדק ב-2020-07-29 Taylor Swift: Reputation, Pitchfork (באנגלית) Vu Huy Chu-Le, Taylor Swift’s reputation: Revisited | Track-by-Track Review, Medium, ‏2019-05-14 (באנגלית) michielvmusic, Album Review: Taylor Swift – reputation (track by track), A Bit Of Pop Music, ‏2017-11-10 (באנגלית) Taylor Swift's 100 album tracks – ranked, The Independent, ‏2020-07-23 (באנגלית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית)